Casa da Moeda de Melbourne

A **Casa da Moeda de Melbourne** (en inglés: *Melbourne Mint*), foi unha casa de moeda establecida en 1872 en Melbourne, Australia, daquela como ceca sucursal da *Royal Mint* do Reino Unido, e que mantivo a súa actividade logo da independencia de Australia en 1901, ata o cesamento das súas actividades en 1970.   

O edificio da antiga Casa da Moeda é a sede do Museo Helénico de Melbourne.   

## Historia 
O establecemento dunha ceca sucursal da *Royal Mint* en Melbourne foi un asunto tratado en varias ocasións durante a segunda metade do século XIX. Neste sentido, as dúas cámaras lexislativas da colonia de Victoria enviaron senllas solicitudes ao Parlamento da metrópole, unha datada en decembro de 1859 e a outra en maio de 1864. En setembro de 1867, a Asemblea Lexislativa de Victoria aprobou unha lei pola que se dispuña un financiamento permanente para a Casa da Moeda proposta. Do mesmo xeito que nesta última, non tiña a potestade de fabricar os cuños, senón que estes eran enviados desde a metrópole, dotados coa marca de ceca M (Melbourne). 
Ficheiro:1938-Australian-Threepence-Reverse.jpg|3 peniques (1938).
Ficheiro:1963-florin-reverse.jpg|1 florín (1963).
Ficheiro:1937-Australian-Crown-Reverse.jpg|1 coroa (1937).

## Directores da Casa da Moeda de Melbourne 
Esta é unha listaxe dos máximos dirixentes (*Deputy Masters*) da Casa da Moeda de Melbourne ao longo de case un século de existencia:

* 1867-1877: Edward Wolstanholme Ward.
* 1878-1884: Vernon Delves Broughton.
* 1885-1895: George Anderson.
* 1895-1904: Robert Barton June.
* 1904-1915: Edward Stanfield Wardell.
* 1915-1921: Matthew Lawson Bagge.
* 1921-1926: Albert Malet LeSouef.
* 1926-1931: William Mosette Robins.
* 1932-1935: Hugh Douglas McCay.
* 1936-1941: Ernest Thomas Clucas.
* 1942-1954: Oswald Garnet Reynolds.
* 1954-1968: Leslie Alfred Webb.
* 1968-1969: H. R. Weekes.

## O edificio 
miniatura|Portas das instalacións da Casa da Moeda de Melbourne, cos escudos creados por Walter Langcake.
A sede da Casa da Moeda de Melbourne era un edificio na esquina das rúas William e Latrobe, construído entre 1869 e 1872 polos contratistas *William Murray & Company* e *Martin and Peacock*, a partir dos planos do arquitecto do Servizo de Obras Públicas John James Clark. Trátase dun dos edificios públicos máis salientables dos construídos no século XIX no territorio de Victoria. O seu estilo arquitectónico é o renacentista auténtico e inspírase no palacio Vidoni-Caffarelli, de Roma, atribuído a Rafael e construído en 1515.

Ademais do edificio que hoxe se conserva, de dous andares, que estaba dedicado á administración, había outro edificio de produción de tres plantas en forma de ferradura, dividido en departamentos operativos como a sala de cuñaxe, o forno principal, a sala de máquinas, as caldeiras, a ferraría, o departamento de ensaio e a refinaría. Este edificio de produción foi demolido en 1972 e os seus equipamentos vendéronse, logo do cesamento da actividade como fábrica de moeda. O complexo completábase con dúas portarías e os muros perimetrais.

## Notas 
## Véxase tamén 
### Bibliografía 
* Alston Pearl, S. (1941). "Melbourne's Royal Mint". En *Walkabout*. Vol. 7. Nº 5. 1 de marzo. Páxinas 9-12.
* Batchelor, P. (1977). "Melbourne Branch of the Royal Mint (William-Street)". En *Australian Numismatist*. Vol. 31. Nº2. Maio-xuño. Numismatic Association of Victoria. Páxinas 3-4.
* Kenyon, A.S. (1935). "The Royal Mint and Its Australian Branches". En *Victorian Historical Magazine* Vol. XV. Nº 3. Maio. Páxinas 61-82.
* "The Melbourne Mint". En *The Argus*. 5 novembro de 1874. Páxina 6.
* "The Melbourne Mint". En *The Argus*. 4 de outubro de 1880. Páxina 6.
* Webb, L. A. (1958). "The Victorian Mint". En *Australian Numismatic Journal.* Vol. 9. Nº 3.

### Outros artigos 
* Casa de moeda
* Real Casa da Moeda de Australia
* Casa da Moeda de Perth
* Casa da Moeda de Sydney